http___lonewolf.com.hr_2017_05_05_cuvari-galaksije-2-recenzija-filma__1.xml
1.1 1.2 1.3 1.4 1.5 2.1 2.2 2.3
With San Diego Comic-Con 2016 less than a week away, director James Gunn released this beautiful concept art for his upcoming film, Guardians of the Galaxy 2! One can only assume Marvel will give away a poster of this art by Andy Park at Comic-Con as an exclusive. What’s really interesting about this concept art from the film is who it includes! For those of you unfamiliar with Matins, the Celestial Madonna, she is a long time member of the Avengers who was an important member of the modern day version of the Guardians of the Galaxy. This marks her first appearance in the Marvel Cinematic Universe. Not only does it give us our very first look at the Guardians of the Galaxy’s newest member, Mantis (portrayed by Pom Klementieff), but it also includes Michale Rooker’s Yondu and Karen Gillan’s Nebula reprising their roles from the first film. All of the original Guardians of the Galaxy are back as well, including Chris Pratt’s Star-Lord, Zoe Saldana’s Gamora, Dave Bautista’s Drax, Rocket Raccoon and even baby Groot! The Blot cannot wait for GotG Volume 2!
1.1 2.1 3.1 4.1 5.1 6.1 7.1 7.2 7.3 7.4 8.1 8.2 8.3 9.1 9.2 9.3 10.1 10.2 10.3 10.4 10.5 11.1 11.2 12.1 12.2 12.3 12.4 12.5 12.6 12.7 13.1 13.2
Nakon super zabavnog prvog dijela, koji je predstavljao potpuno iznenađenje, Čuvari galaksije su s nastavkom krenuli nešto drukčijim putem koji likovima daje dubinu, ali ponešto smanjuje količinu akcije Naziv originala: Guardians of the Galaxy Vol. Uloge: Chris Pratt, Zoe Saldana, Dave Bautista, Vin Diesel, Bradley Cooper, Michael Rooker, Karen Gillan, Kurt Russell Redatelj: James Gunn Trajanje: 137 minuta Datum premijere: 4. svibanj 2017. Film s rakunom i stablom? To nitko neće gledati i Marvel će konačno napraviti promašaj – bilo je to 2014. godine mišljenje većine, priznajem uključujući i mene, pred prikazivanje Čuvara galaksije. Ali, Čuvari galaksije su se pokazali punim pogotkom! Nevjerojatna zabava zahvaljujući savršenom miksu akcije i humora, te izvrsnim likovima napravila je od Čuvara galaksije jedan od najvećih hitova te godine koji je na svjetskom box officeu zaradio 773 milijuna dolara. Nastavci su, logično, odmah najavljeni a prvi nam je upravo stigao u kino dvorane. A nakon događanja iz prvog dijela Čuvari se moraju boriti da održe svoju novostečenu obitelj na okupu dok otkrivaju tajnu pravog porijekla Petera Quilla. Stari neprijatelji postaju saveznici, a naše sada već omiljene junake čeka nova avantura širom svemira. Uz prve Pirate s Kariba i trećeg Indianu Jonesa, Čuvari galaksije su film koji mi je ponudio najviše zabave i jedno od najljepših kino iskustava ikad. Jednostavno su došli kao grom iz vedra neba, uz pregršt akcije, nevjerojatnih likova i tako dobrog humora. Ali, u nastavku je redatelj James Gunn oglučio poći nešto drukčijim putem, iako ne praveći priličan zaokret kao u slučaju nastavaka Aliena i Terminatora. Akcija i humor su još uvijek tu, ali za razliku od prvog dijela koji je bio jednostavna pravocrtna akcija, nastavak je puno dublji i ima naglasak na karakterizaciji likova. Počevši od samog Star Lorda, pa preko Rocketa i Nebule, sve do Yondua Udonte, baš svi likovi iz filma su dobili pozadinsku priču i karakterizaciju koja je nedostajala u prethodniku. Pogotovo se to odnosi na Star Lorda, odnosno Petera Quilla kojega u nastavku dočekuje tipična priča suočavanja s ocem koji nije bio dio njegova života. Ipak, ova karakterizacija, koliko god dobro došla, usporava film čiji je prethodnik bio napucan akcijom od samog početka do kraja. Usporenje je posebno primjetno u prvih 40-tak minuta filma u kojima je gledatelju teško dokučiti u kojem pravcu će film ići. Međutim, čak i u tim sporijim dijelovima film nije dosadan, i sve zahvaljujući izuzetnom humoru koji predvode urnebesni Drax i nadr..ni Rocket sa svojim otrovnim komentarima. Akcija je ponovo izuzetno napravljena, CGI je savršen, a posljednja polovica filma izgleda kao jedna velika akcijska scena. Zanimljivo, Star Lord, koji je zahvaljujući izuzetnoj izvedbi Chrisa Pratta, kojemu je uloga sjela savršeno kao ona Tonyja Starka Robert Downeyu Jr.-u, osvojio gledatelje u nastavku kao da pada u sjenu nekih drugih likova. Ozbiljnijim pristupom priči, i emocijama koje prolazi nakon dolaska oca, Star Lordu se oštrica otupila i jednostavno nema onu karizmu iz prethodnika kada je osvajao. Pratt je i dalje glumac kojega svi obožavamo, ali Star Lorda su zbog puta kojeg je izabrao redatelj Gunn zasjenili Drax i Rocket. Bivši hrvač Dave Bautista je pokazao talent za komediju, i njegov lik je urnebesan, i po meni uz Yondua Udontea prvo ime. Bradley Cooper pokazuje još veću otrovnost i sarkazam nego u prvom dijelu, a nedostaje njegova kemija s Grootom, odnosno Vin Dieselom. Nakon događanja iz prvog dijela Groot je postao malena beba Groot, i iako je beba Groot simpatičan, pogotovo onima koji su iste stvari prolazili sa svojom dijecom, meni osobno je „I’m Groot“ senior u paketu s Rocketom bio nekako zanimljiviji. Kurt Russell je, nakon Brzih i žestokih, u još jednoj macho ulozi, Zoe Saldana je zavodljiva čak i zelena, ali jedan od onih koji su iznenadili u ovom filmu je Michael Rooker koji je u ulozi Yondua potpuno iskoristio puno više vremena kojeg je dobio – u nekim trenucima je čak izgledalo kao da je ovo film o njemu a ne Čuvarima. Ublaživši akciju, ali zadržavši humor i izvrsni soundtrack Čuvari galaksije su krenuli nešto drukčijim putem što neće u potpunosti oduševiti sve one koji su obožavali film iz 2014. godine. Uz puno više fantasy elemenata, kao i izostanak zanimljivih negativaca, koji su u ovom filmu tu valjda samo da ih film ima, a pogotovo uz otupljenu oštricu Star Lorda, Čuvari galaksije Vol. 2 su zabavan film koji se isplati pogledati, ali koji ipak nisu na onom top nivou prvijenca.Akcija, Bradley Cooper, Chris Pratt, Čuvari galaksije, Dave Bautista, James Gunn, Karen Gillan, Kurt Russell, Michael Rooker, SF, Superjunaci, Vin Diesel, Zoe Saldana